open-index/open-wikipedia-markdown huggingface dataset:
Huawei Honor 8

**Huawei Honor 8**, սմարթֆոն Honor սերիայի ութերորդ  սերունդը, թողարկվել է Huawei  ընկերության կողմից 2016 թվականին։

## Տեխնիկական տվյալներ
### Սարքավորման դրույթ
Սմարթֆոնը աշխատում է ութ միջուկանի  Hisilicon Kirin 950: 4×2,3 Գհց (ARM Cortex-A72) + 4×1,8 ԳՀց (ARM Cortex-A53) պրոցեսորով, 16 նմ ճարտարապետությամբ։ Որպես գրաֆիկական պրոցեսոր օգտագործվում է Mali-T880MP4։ Ուժակուտակիչի  հզորությունը կազմում է 3000 միլիամպեր։  Սմարթֆոնը ունի 32 կամ 64 ԳԲ  մշտական ներքին հիշողություն, և 4 ԳԲ օպերատիվ հիշողություն։ 5․2 դյուրմ, 1080x1920 պիքսել թույլտվությամբ։ Էկրանը ծածկված է 2,5D ապակիով։

Հետևի վահանակում գտնվում են հիմնական երկու տեսախցիկները, յուրաքանչյուրը 12 մեգապիքսել  թույլտվությամբ։ Տեսախցիկներից մեկը նկարում  է սև ու սպիտակ նկարներ, իսկ երկրորդը RGB սենսորի շնորհիվ  լուսանկարում է գունավոր պատկերներ։ Նկարելու գործողությունից հետո երկու նկարները միաձուլվում են մեկը մյուսի հետ, դրանով իսկ բարձրացնելով որակը։ Տեսանկարահանումը իրականացվում է  Full HD ֆորմատով։ Բացի հիմնական տեսախցիկներից, առջևի վահանակում առկա է 8 մեգապիքսելանոց տեսախցիկ։

Honor 8-ը ունի ներկառուցված խոսակցական ձայնարձագիչ, լուսադիոտային ցուցիչ, մատնահետքի սենսորային  սկաներ, ինֆրակարմիր վահանակ, որը թույլ է տալիս  սմարթֆոնը օգտագործել որպես հեռակառավարման վահանակ, NFC ցուցիչ։ Սմարթֆոնը ունի հիբրիդային Սիմ-քարտի համար նախատեսված դաշտ, որտեղ միաժամանակ հնարավոր է տեղադրել մեկ կամ երկու SIM –քարտ, հիշողության microSD-քարտի հետ միասին, (առավելագույն  ծավալը մինչև 128 ԳԲ)։ Այլ սարքերի հետ տվյալների սինխրոնիզիացիայի համար, ինչպես նաև մարտկոցի լիզքավորման Type-C ստանդարտ։  Honor 8-ի աջակցում է արագ լիցքավորման QuickCharge համակարգը։

Բացի այդ, մատնահետքի սկաները ունի  «խելացի կոճակ» ֆունկցիան, որի շնորհիվ մի քանի անգամ սեղմելով կոճակի վրա կարող եք բացել նախընտրելի ծրագիր։ Սմարթֆոնի չափսերն են, երկարությունը 145․5 մմ, լայնությունը 71 մմ, հաստությունը7․5, քաշը 153 գ։ Honor 8-ի կողային վահանակները  պատրաստված են այլումինից, իսկ հետևի վահանակը պատրաստված է ապակուց։

## Ծրագրային ապահովում
Սմարթֆոնը աշխատում է EMUI 4.0 ինտերֆեյսի կառավարմամբ, ОС Android 6․0 Marshmallow տարբերակով։ 2017 թվականին Huawei  ընկերությունը  իր սմարթֆոնների համար թողարկել է  EMUI 5.0  ինտերֆեյսը,  Անդրոիդ 7.0 Nougat բազայի հիման վրա։

## Ծանոթագրություններ

Կատեգորիա:2016 հիմնադրումներ
Կատեգորիա:Սմարթֆոններ
Սև երկուշաբթի (1987)

[thumb|[Դոու-Ջոնսի արդյունաբերական ցուցանիշ|Դոու-Ջոնսի ցուցանիշը (1987 թվականի հունիսի 19 — 1988 թվականի հունվարի 19)]]
 
**Սև երկուշաբթի**, 1987 թվականի հոկտեմբերի 19-ը, երկուշաբթի, օր, երբ իր պատմության ընթացքում Դոու-Ջոնսի արդյունաբերական ցուցանիշը ամենամեծ անկումը ապրեց՝ ցուցանիշը նվազելով 22.6%-ով։ Այս իրադարձությունը տեղի է ունեցել ոչ միայն ԱՄՆ-ում, այլև արագորեն տարածվել է ամբողջ աշխարհում։ Այսպիսով, հոկտեմբերի վերջին Ավստրալիայի ֆոնդային բորսաները կորցրել են 41,8%, Կանադան `22,5%, Հոնկոնգը` 45,8%, Մեծ Բրիտանիան `26,4%։

Ընդ որում, աղետին չեն նախորդել որևէ կարևոր նորություններ կամ իրադարձությունները, փլուզման տեսանելի պատճառներ չեն եղել։ Այս իրադարձությունը կասկածի տակ է առել ժամանակակից տնտեսագիտության հիմքում ընկած շատ կարևոր ենթադրություններ՝ մարդկային ռացիոնալ վարքի տեսությունը, շուկայական հավասարակշռության տեսությունը և արդյունավետ շուկայի վարկածը։ Փլուզումից հետո որոշ ժամանակ անց համաշխարհային ֆոնդային շուկաներում առևտուրը սահմանափակվել է, քանի որ այդ ժամանակի համակարգչային տեխնոլոգիաները չկարողացան հաղթահարել պատվերների հսկայական քանակությունը։ Առևտրի այս սահմանափակումը թույլ տվեց Դաշնային պահուստների համակարգին և այլ երկրների կենտրոնական բանկերին միջոցներ ձեռնարկել` կանխելու գլոբալ ֆինանսական ճգնաժամի տարածումը։

## Փլուզման պատճառներ
1986 թվականին ԱՄՆ-ի տնտեսության արագ վերականգնմանը սկսեց փոխարինել ավելի դանդաղ ընդարձակմամբ, ինչը հանգեցրեց տնտեսության «փափուկ վայրէջք»-ի և գնաճի նվազեցման։ 1987 թվականի սկզբին շուկայի մասնակիցները զգացին, որ տնտեսական անկումը խափանվել է, և ԱՄՆ-ի տնտեսությունը խառնաշփոթի եզրին է։ Ֆոնդային շուկաները սկսեցին աճել արագ տեմպերով՝ օգոստոսին հասնելով գագաթնակետին։

Փլուզման պոտենցիալ պատճառները համարվում են ծրագրային առրտուրը, անորոշությունը, շուկայական վերագնահատումը և շուկայական հոգեբանությունը։ Այս պատճառները օգտագործվում են, երբ բացատրվում է, թե ինչու փլուզումը տեղի ունեցավ հոկտեմբերի 19-ին, ինչու շուկան այնքան արագ և այնքան անկում ապրեց, և ինչու է ճգնաժամը ազդել ԱՄՆ-ից բացի այլ տարածքների վրա։

Ամենատարածված բացատրությունը ծրագրային առևտուրն է։ Ծրագրային ապահովման ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Ծրագրային առևտրի ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Փլուզումից հետո շուկայական շատ մասնակիցներ սկեցին հայհոյել առևտրային ռազմավարությունները։

Մեկ այլ հայտնի տեսության համաձայն, աղետի պատճառը Մեծ յոթնյակի երկրների դրամավարկային քաղաքականության անհամապատասխանությունն է։ ԱՄՆ-ն, որը ցանկանում էր բարձրացնել դոլարի և գնաճի սահմանը, դրամավարկային քաղաքականության մեջ չափազանց արագ փոփոխություններ կատարեց, առանց եվրոպական երկրների հետ համաձայնեցնելու։

## Հետևանքներ
Արժեթղթերի և բորսաների հանձնաժողովը ձևակերպել է նոր կանոններ անհատ ներդրողների պաշտպանության համար, մասնավորապես, ՆԱՍԴԱՔ-ի շուկայի կայացնողները պարտավոր էին ձեռք բերել որոշակի բաժնետոմսեր իրենցից, եթե իրենք ցանկանում էին վաճառել այդ բաժնետոմսերը։

## Ծանոթագրություններ

## Գրականություն
* 

Կատեգորիա:Ֆոնդային շուկաների ճգնաժամներ
Հսկողության վերջ (վեպ)

**«Հսկողության վերջ»** (),
ամերիկացի գրող Սթիվեն Քինգի վեպը՝ Բիլլ Հոջեսի մասին տրիլոգիայի եզրափակիչ մասը, «Պարոն Մերսեդես» և «Ով գտավ՝ իրենն է» վեպերի շարունակությունը։ ԱՄՆ-ում գիրքը լույս է տեսել 2016 թվականի հունիսի 7-ին՝ Charles Scribner's Sons հրատարակչության կողմից։

Վեպն առաջին անգամ ազդարարվել է Սենտ-Ֆրանսիսի քոլեջում 2015 թվականի ապրիլի 21-ին՝ The Suicide Prince վերնագրով, հունիսի 10-ին Ֆեյսբուքի Քինգի պաշտոնական էջում հայտարարված էր վեպի վերջնական անվանումը՝ *End of Watch*: 2015 թվականին Էդգար Ալլան Պոյի մրցանակաբաշխության ժամանակ, ստանալով մրցանակ լավագույն վեպի համար («Պարոն Մերսեդեսի» համար), Քինգը հայտնում է եզրափակիչ գլխում անտագոնիստ Բրեյդի Հարթսֆիլդի վերադարձի մասին։

## Սյուժե
Խուզարկու Բիլլ Հոջեսին, ով հիվանդ էր ենթաստամոքսային գեղձի քաղցկեղով, մնացել է ապրելու ընդամենը մի քանի ամիս։ Չնայած սրան՝ նա մասնակից է դառնում ինքնսպանությունների շարքին։ Բոլոր մահացածները կապված էին մի ընդհանուր թելով՝ բոլորն անցյալում ծանոթ են եղել Բրեյդի Հարթսֆիլդի հետ, ով վեց տարի առաջ պլանավորում էր ռոք-համերգի ժամանակ պայթյուն իրականացնել՝ զոհելով հազարավոր դեռահասների։ Խիդժեսը և Հոլլին կանգնեցնում են նրան՝ ծանր   վնասվածք պատճառով։ Վեպի գլխավոր անտագոնիստ Բրեյդի Հարթսֆիլդը՝ հանցագործը «Պարոն Մերսեդես»-ից, արդեն 5 տարի գլխուղեղի տրավմայով գտնվում է կլինիկայում՝ վեգետատիվ կացության մեջ։ Ոչինչ չի ակնկալում նրա ապաքինումը, բայց, օժտված լինելով մահաբեր ուժերով, նա ցանկանում է ստեղծել քաոս՝ նույնիսկ հիվանդանոցային պալատից դուրս չգալով։ Այնուամենայնիվ, բժիշկները, ովքեր վերահսկում են նրա վիճակը, կարծում են, թե նա ապաքինվում է և կեղծում իր վնասվածքները, որ խուսափի դատական վերաքննությունից:Կրած վնասից հետո նա հասկանում է, որ ձեռք է բերել նոր ունակություններ, որոնց թվում է նաև փոքր իրերի մտքի ուժով տեղաշարժումը և մարդկանց մարմնի մեջ մտնելը։ Նա օգտագործում է իր ուժը, որ ավարտի արդեն սկսած գործը։ Նա՝ մտնելով որոշակի մարդկան մարմինը, նրանց ինքնասպանության է դրդում։

Դետեկտիվ Բիիլ Հոջեսը և նրա գործընկեր Հոլլի Գիբնին, որոնց շնորհիվ Բրեյդը հիմա հիվանդանոցում է, ղեկավարում են դետեկտիվ գործակալությունը։ Ինքնասպանության կանչից հետո նրանք ներքաշվում են ամենավտանգավոր գործի մեջ, որը վտանգի տակ է դնում նրանց և նրանց հարազատների կյանքը։ Դա այն պատճառով, որ Բրեյդին վերադարձել է և պլանավորում է վրեժ լուծել ոչ միայն Բիլլից և նրա ընկերներից, այլ նաև ամբողջ քաղաքից։

## Սթիվեն Քինգի այլ ստեղծագործություններ

## Ծանոթագրություններ

Կատեգորիա:2016 թվականի ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Սթիվեն Քինգի վեպեր
Կատեգորիա:Հեռուստասերիալների հիմք ծառայած ամերիկյան վեպեր
Ով գտավ՝ իրենն է (վեպ, Քինգ)

**«Ով գտավ՝ իրենն է»** (), ամերիկացի գրող Սթիվեն Քինգի վեպը, որը «Պարոն Մերսեդես»-ի շարունակությունն է, Բիլլ Հոջեսի մասին եռագրության երկրորդ ստեղծագործությունը։ ԱՄՆ-ում գիրքը դուրս է եկել 2015 թվականի հունիսի 2-ին։

## Անոտացիա
1978 թվականին հանցագործ Մորրիս Բելլամին թալանում և սպանում է հեղինակ Ջոն Ռոտսթայնին նրա համար, որ վերջինս ավարտել էր իր հայտնի Runner տրիլոգիան չգոհացնող նոտայով։ Մինչ սպանությունը Ռոտսթայնը պաշտոնաթող էր եղել, բայց շարունակում էր ստեղծագործել մենակության մեջ։ Մորրիսի համար ավելի կարևոր, քան փողերը, դրանք գողացված տետրերն էին, որոնցում էլ գրված էր տրիլոգիայի վերջին երկու գրքերը։ Սպանությունից հետո Մորրիսը թաքցնում է կանխիկ գումարը և տետրերը բեռնախցիկում, որը թաղված էր նրա մանկության տան մոտ գտնվող գետի շրջակայքում։ Մինչ Մորրիսը կհասցնի կարդալ այդ ձեռագրերը, նա դատապարտվում է ցմահ ազատազրկման մեկ այլ հանցագործության համար։ Ռոտսթայնի սպանությունը այդպես էլ չի քննարկվում։

Ներկա պահին երիտասարդ Պիտեր Սաուբերսն ապրում է Նորրիսի հին տանը։ Նրա հայրը՝ Թոմը, հաշմանդամ էր և գտնվում էր ֆինանսական և էմոցիոնալ վերացման եզրին։ Պիտերը գտնում է թաքցրած բեռնախցիկը և գաղտնի օգտագործում է գումարը, որպեսզի պահպանի իր ընտանիքը մյուս տարիների ընթացքում՝ այդ ժամանակ հետաքրքրվելով Ռոտսթայնի նոթատետրերով։ Երբ գումարը սպառվում է, Պիտը, ով արդեն դեռահաս էր, հասկանալով իր գտած նոթատետրերի արժեքը, միջոց է փնտրում դրանցից գումար ստանալու համար։ Այդ ժամանակ Մորրիսը, ով արդեն վաթսուն տարեկան էր, վերջապես, վաղաժամ արձակում է ստանում։ Նա գնում է իր թաքցրած բեռնախցիկը գտնելու, որն արդեն դատարկ էր։ Նոթատետրերի որոնումը նրան վերջում բերում է Պիտերի ընտանիք։

## Շարունակություն
2016 թվականի հունիսի 7-ին ԱՄՆ-ում հրատարակվում է վեպի շարունակությունը՝ Բիլլի Հոջեսի մասին տրիլոգիայի եզրափակիչ մասը, որը կոչվում է «Հսկողության վերջ» ():

## Սթիվեն Քինգի այլ ստեղծագործություններ

## Ծանոթագրություններ

Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Սթիվեն Քինգի ստեղծագործություններ
Կատեգորիա:Սթիվեն Քինգի վեպեր
Կատեգորիա:2015 թվականի ամերիկյան վեպեր
Չազմա

**Չազմա** (), քաղաք Խորվաթիայում, երկրի կենտրոնական մասում, Բելովարսկո-Բիլոգորսկա ժուպանությունում։ 2001 թվականի տվյալներով բնակչությունը կազմում է 2 878 մարդ, իսկ համայնքում՝ 8 895 մարդ։ Բնակչության 96,8 % խորվաթներ են։

## Աշխարհագրություն
Չազման գտնվում է Զագրեբից 60 կմ հարավ-արևելքում գտնվող Մոսլավինայի պատմական շրջանում և Բելովարի մայրաքաղաքից 30 կմ հարավ-արևմուտք։ Քաղաքը ընկած է երկու մայրուղիների խաչմերուկում` D43 (Իվանիչ-Գրադ - Չազմա - Բելովար - Ջյուրջևաց) և D26 (ավտոմայրուղի A4 - Վրբովեց - Չազմա - Գարեշնիցա)։ Քաղաքով հոսում է Չասմա գետը։

## Պատմություն
Չազման հնագույն քաղաք է։ Նա առաջին անգամ հիշատակվել է 1094 թվականին Լասլո I թագավորի հիշատակության մեջ, ով քաղաքը նվիրեց Զագրեբի եպիսկոպոսին։ 1226 թվականին Չազման ստացավ քաղաքի կարգավիճակ։ Այդ ժամանակահատվածում Սբ. Մարիա Մագդաղենացին օծեց Չազման և բացվել է Դոմինիկյան միաբանության վանքը։ Եկեղեցին հրաշքով պահպանվել է մինչև մեր օրերը, որը եզակի է ռոմանական ոճով մայրցամաքային Խորվաթիայի ճարտարապետական հուշարձանների շարքում։ Ավելի ուշ երկու զանգակատուն միացվեցին դրան։

1552 թվականին քաղաքը գրավվեց թուրքերի կողմից, ովքեր Չազմայի կենտրոնում ստեղծեցին նահանգ։ 1606 թվականին քաղաքը ազատվել է թուրքերից Խորվաթիայի արքա Էրդյոդի բանակի շնորհիվ։

## Տնտեսություն
Չազմայի շրջակայքը տարբերվում է հողի բերրիությամբ, այստեղ զարգանում է գյուղատնտեսությունը։ Չասման և նրա վտակները ժամանակի ընթացքում մի քանի նախկին ճահիճների հետ վերածվել են ձկնաբուծական լճակների։ Չազմայում հիմնվել է «Չազմատրանս» տրանսպորտային ընկերությունը, որը Խորվաթիայի ուղևորատար ավտոբուսների փոխադրման շուկայում խոշորագույնն է։

## Ծանոթագրություններ

## Արտաքին հղումներ
*
* Городская страница

Կատեգորիա:Խորվաթիայի քաղաքներ
Փոքրիկ սև զգեստ

մինի
**Փոքրիկ սև զգեստ**, կոկտեյլային կամ երեկոյան սև գույնի զգեստների տեսակներից է, երկարությունը՝ մինչև ծունկ, որը կարելի է հագնվել ոչ միայն աշխատավայրում, այլև հանդիսավոր ընդունելության ժամանակ, լրացնելով զգեստը հագուստի պարագաներով։

Փոքրիկ սև զգեստը հնարել է Կոկո Շանելը 1926 թվականին ի հիշատակ մահացած սիրեցյալի։ Մինչ այդ, սև գույնը ասոցացվում էր սգի հետ, բայց փոքրիկ սև զգեստի գալուստով հայտնի դարձավ։ Շանելիի ստեղծած զգեստը ծածկում էր ծնկերը, քանի որ նա ծնկները համարում էր կանանց մարմնի ամենատգեղ մասը։ Այն նաև տարբերվում էր պարզ  կտրվածքով, երկար նեղ թևերով և ավելցուկների բացակայությամբ, ինչպիսիք են ծայրերը, կոճակները։ Ամեն մի կին կարող էր իրեն թույլ տալ փոքրիկ սև զգեստ, նույնիսկ ցածր եկամուտով, այսպիսի հագուստ ունենալով հնարավոր է ստեղծել բազմաթիվ համադրություն պարագաների օգնությամբ և ամեն անգամ տարբեր տեսք ունենալ։

Հագուստի ժամանակակից տարբերակը զգալիորեն տարբերվում է դասականից։ Փոքրիկ սև զգեստը ներկա է բազմաթիվ նորաձևության դիզայներների հավաքածուներում։

Ամենահայտնի փոքր սև զգեստներից մեկը Հուբերտ Զիվանշիի պարզ հագուստն է, որը կրում էր Օդրի Հեփբերնի հերոսուհին, «Նախաճաշ Թիֆանիի մոտ» ֆիլմում (1961):

2009 թվականին, ներշնչված փոքրիկ սև զգեստի կերպարից, պարֆյումեր Տերրի Վասերն ստեղծեց նույնանուն բուրմունք «La Petite Robe Noire» Guerlain նորաձևության տան համար։

## Ծանոթագրություններ

## Արտաքին հղումներ
* История маленького чёрного платья
* 
* 

Կատեգորիա:Զգեստ
Chanel 2.55

մինի
**Chanel 2.55**`Chanel նորաձևության տան լեգենդար պայուսակը։

## Ծագում
«Ես արդեն հոգնել եմ իմ ձեռքերում ռիդիկյուլ կրելուց, բացի ես միշտ կորցնում եմ դրանք»,- ասաց Կոկո Շանելը 1954 թվականին։ Իսկ 1955 թվականի փետրվարին Մադիմիսել Շանելը երկար շղթայի վրա ներկայացրեց մի փոքրիկ ձեռքի պայուսակ, ուղղանկյունի ձևով։ Կանայք առաջին անգամ կարող են հարմարավետ պայուսակ կրել, պարզապես կախելով ուսին և ամբողջությամբ մոռանալ դրա մասին։

Պայուսակի անավնումը 2.55-ն է` մոդելի ստեղծման ամսաթիվը (փետրվար, 1955): Սկզբում մոդելը ներկայացվել էր միայն սև, քանի որ այս գույնը Կոկո Շանելը շատ էր սիրում։ Սակայն չանցավ մեկ տարի, երբ հայտնվեցին 2.55-ի գույնզգույն տարբերակներ։

## Նկարագրություն
Պայուսակն ունի որոշ առանձնահատկություններ`
* Մուգ կարմրագույն շերտը կրկնում է միանձնուհիների հագուստի գույնն այն մենաստանում, որտեղ նա մեծացել է։
* 2.55-ի ներսում ճարմանդով առանձնացված մասում, ըստ բամբասանքների, պահում էր իր սիրային նամակները։
* Պայուսակի հետևի մասում, փողի համար գրպան կա։
* Շղթան որտեղից կախված է պայուսակը «Փոխարել են» միանձնուհիներից նրանք բանալիները կրում էին շղթաների վրա

## Տարատեսակություն
Հիմնադրման օրվանից 2.55-ը ունեցել է բազմաթիվ դիզայնի տարբերակներ, ներառյալ տարբեր գույների և կաշվի/հյուսվածքների տեսակների, ինչպես նաև Մադեմուազալի և Classic Flaps-ի և այլ փոքր փոփոխություններ։

2005 թվականին փետրվարին Chanel տունը թողարկել է 2.55-ի 50-ամյակի պատվին`«Reissue 2.55» մոդելը։

2016 թվականին հունիսին դուրս է եկել 2.55 նոր տարբերակը։ Այն ներկայացվել է Հռոմում Métiers d'Art Paris-ի ժողովածուի շնորհանդեսի շրջանակներում։ Հայտնի պայուսակի հաջորդ մեկնաբանությունը տարբերվում է 2.55 մոդելից։

## Ծանոթագրություններ

## Արտաքին հղումներ
* Fashion Office. «Chanel 2.55 The Story behind the Legendary Bag» , *Fashion Office*. Accessed October 17, 2008.
* Kpriss. «Short History of The Famous Chanel 2.55 Bag» , *Style Fizz*. Accessed October 17, 2008.
* Moss, Caz. «Fashion Icon: Chanel 2.55 Handbag», *Female First*. Accessed October 17, 2008.
* 
* 

Կատեգորիա:1955 հիմնադրումներ
Սուրբ Պավել Տագանրոգցու վանական խուց

**Սուրբ Պավել Տագանրոգցու վանական խուց** (), գտնվում է Ռուսաստանի Դաշնության Ռոստովի մարզի Տագանրոգ քաղաքում։ Հասցեն` Տուրգենևի փողոց, տուն 82։ Գտնվում է Սուրբ Նիկողայոս Հրաշագործ եկեղեցուց ոչ հեռու։ Աշխարհի բոլոր ծայրերից ուխտավորների այցելության սիրված վայր է։

## Պատմություն
Ռուս Ուղղափառ եկեղեցու սուրբ Պավել Տագանրոգցին (Պավել Պավլովիչ Ստոժկով, 1792-1879) այս տանն անցկացրել է երկար տարիներ։ Սուրբը ծնվել է Չեռնիգովի նահանգում, ազնվականի ընտանիքում, իսկ հասուն տարիքում երկար տարիներ թափառել է սուրբ մենաստաններով։ Դրանից հետո նա որոշել է մեկընդմիշտ հաստատվել Տագանրոգում։

Տունը սովորաբար անվանում են «Սուրբ Պավել Տագանրոգցու վանական խուց»։ Տունը երբեք չի վերանորոգվել, և պատերը, սրբապատկերները, կավե սպասքը, սեղաններն ու աթոռները այն դարաշրջանի ականատեսն են, որում ապրել է սուրբը։ Բակում կա հինավուրց ջրհոր, որը, ըստ ժողովրդական ավանդության, օծել է անձամբ Հովհան Կրոնշտադտցին։ Հայտնի է, որ Պավելը հաճախ է թափառել սուրբ վայրերով և աղբյուրներով, որտեղից ջուր է բերել և լցրել հենց այդ ջրհորը։

1999 թվականի հունիսի 20-ին Ռուս Ուղղափառ եկեղեցին սրբերի շարքին դասեց երանելի Պավելին։ Նրա կյանքի հետ կապված մասունքները այս խցից տեղափոխվել են Սուրբ Նիկողայոս Հրաշագործ եկեղեցի։

## Պատկերասրահ

File:Wicket_gate_kelya_Pavel_of_Taganrog.jpg|
File:Kelya Saint Pavel of Taganrog 2.jpg|


## Գրականություն
* Энциклопедия Таганрога / Гл. ред. В. И. Тимошенко. — 2-е изд., перераб. и доп. — Ростов н/Д: Ростиздат, 2003. — 510, [1] с. : ил., [4] л. ил., портр., карт. — 3000 экз. — ISBN 5-7509-0662-0.

## Ծանոթագրություններ

Կատեգորիա:Վանքեր այբբենական կարգով
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Հիշամ Աբաս

**Հիշամ Աբաս** (), եգիպտացի փոփ-երգիչ։ Հայտնի է դարձել իր *Habibi Dah (Nari Narain)* երգի շնորհիվ, որը թողարկման ժամանակաշրջանում հիթ էր դարձել։ Այլ հայտնի երգերից է *Asmaa Allah al-husna:*

Հիշամը ավարտել է Դար էլ Թաֆլ միջնակարգ դպրոցը, հետագայում Կահիրեի Ամերիկյան համալսարանը՝ ստանալով դիպլոմ մեքենաշինության բնագավառում, սակայն հետագայում որոշել է դառնալ պրոֆեսիոնալ երաժիշտ։ Իր գործունեությունը սկսել է  դեռևս ուսանողական տարիներից։ Եղել է *Pats* խմբի անդամներցի մեկը։

Ճանաչում ստացել է 1990-ական թվականներին, շնորհիվ նրա *Wana Wana Wana*, *Eineha El Sood*, *Ta’ala*, *Ya Leila*, *Shoofi*  երգերի։ Արժանացել է մեծ հայտնիության և 1997 թվականին ստացել *Orbit’s Arabic Song Award* մրցանակը։ Ամբողջ կարիերայի ընթացքում ձայնագրել է 10 սոլո ալբոմ։

Իր ամենահայտնի երգը հանդիսանում է *Habibi Dah (Nari Narain)*, որը ձայնագրվել է 2001 թվականին։ Այս ստեղծագործությունը Եգիպտոսում ստացել է պլատինե սերտեֆիկատ, իսկ տեսահոլովակը «Եգիպտական օսկար» մրցանակաբաշխման արարողության ժամանակ արժանացել է *լավագույն տեսահոլովակ* մրցանակին։

2014 թվականին եգիպտական հեռուստաընկերություններից մեկը թողարկեց վավերագրական մի ֆիլմ, որում Հիշամը պատմեց իր կենսագրությունը։

## Դիսկագրություն
### Ստուդիական ալբոմներ
* *Matbatalesh* (2009)
* *Ta'ala Gamby* (2007)
* *Sebha Tehebbak* (2004)
* *Gowwa F Alby* (2002)
* *Habibi Dah* (2001)
* *Kalam El Leil* (1999)
* *Shoufi* (1999)
* *Habaitha* (1998)
* *Ya Leila* (1997)
* *Gawabak* (1996)
* *Zay El Aol* (1995)
* *Ard El Sharq* (1994)
* *Ta'ala* (1994)
* *Hisham* (1992)
* *Halah* (1992)
* *Fainoh*
* *Sahara*

### Հավաքածուներ
* *Ahla Ma Ghanna Hisham Abbas / From The Best of Hisham Abbas*
* *Atfal*
* *Hisham Abbas Collection*'

### Սինգլներ
* Habibi Dah (Nari Narain)
* Halet Hob ( Valentine's Day)

## Ծանոթագրություններ

Կատեգորիա:Եգիպտացի երաժիշտներ
Կատեգորիա:Եգիպտացի երգիչներ
Աբլխարիբ Հավնունի

**Աբլխարիբ Հավնունի** (ծննդյան և մահվան թվականներն անհայտ, 10-րդ դար), Իշխանաց իշխան և սպարապետ Վասպուրականի թագավորությունում, Աշոտ Արծրունի (968-991) թագավորի կառավարման ժամանակ, Վասպուրականի զորավար Ապլղարիպ Հավնունիի եղբորորդին Հավնունիների իշխանական տոհմից։

Աբլխարիբ Հավնունուն Իշխանաց իշխան էր կարգել Վասպուրականի թագավոր Աշոտ Արծրունին։ Վերջինիս հրամանով 983 թվականին իր ընկերներ Գրիգոր իշխանի և Տիգրան մարզպանի հետ գնացել է Գողթանի Աբուտլուփ ամիրայի հարձակմանը դիմադրելու։ Հասնելով Վասպուրականի Ճուաշ գավառ, Աբլխարիբ Հավնունու զորքը բանակ է դնում Բակյար (Բակեար) վայրում։ Իրենց ձիերին արձակելով արածելու համար, զորքը սկսում է հանգստանալ, ոմանք էլ քնում եմ։ Այդ ժամանակ Աբուտլուփ ամիրայի զորքը հասնելով այդ վայր, չորս կողմից հարձակվելով պաշարում են Հավնունու բանակը։ Հայ զինվորները արագորեն փախչելով ամրանում են մերձակա Բակյար ամրոցում և այնտեղ արգելվում։ Ամիրայի զորքը հափշտակելով նրանց ձիերը, ուղարկում է Աբլխարիբ Հավնունու մոտ խոստանալով անվնաս թողնել նրանց եթե նրանք վայր դնեն զենքերը։ Հավատալով թշանմու խոստումներին՝ նրանք հանձնում են իրենց զենքերը։ Ամիրան դրժելով իր երդումը, բոլորին կոտորում է բացի Աբլխարիբից, Գրիգորից և Տիգրանից։ Վերջիններից ձերբակալելով տանում են Գողթն գավառ։ Աբուտլուփը վերցնելով փրկագին՝ ազատ է արձակում նրանց։

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 21
* «Տիեզերական պատմություն», Ստեփանոս Ասողիկ, 1885 թ. Սանկտ-Պետերբուրգ, Գիրք Գ, գլուխ ժգ (էջ 189-190)
* «Պատմուիւն Հայոց», Միքայել Չամչյան, հատոր Բ, էջ 866-867

Կատեգորիա:Հայ իշխաններ
Կատեգորիա:Հավնունիներ
Կատեգորիա:Հայ զորավարներ
Կատեգորիա:Վասպուրականի թագավորություն
Կատեգորիա:Վասպուրականի իշխանաց իշխաններ
Կատեգորիա:Վասպուրականի սպարապետներ
Եվպատորիայի Ա. Պուշկինի անվան թատրոն

**Եվպատորիայի Ա. Պուշկինի անվան թատրոն** (), քաղաքային թատրոն, ստեղծվել է 1910 թվականին, Եվպատորիայում, քաղաքային ճարտարապետ Ադամ Հենրիխի և ազատ ճարտարապետ Պավել Սեֆերովի նախագծով։

## Թատրոնի պատմություն
Թատրոնը բացվել է 1910 թվականի ապրիլի 20-ին։ Թատրոնի առաջին բեմադրությունը եղել է Միխայիլ Գլինկայի «Իվան Սուսանին» օպերան։ Ներկայացմանը խաղում էին Մարինյան թատրոնի դերասանները, որ հատուկ հրավիրվել էին Պետերբուրգից։
Մինչև 1937 թվականը թատրոնը կրում էր «քաղաքային» անվանումը, իսկ Ալեքսանդր Պուշկինի մահվան 100-րդ տարելիցին անվանակոչվել է նրա անունով։ Մի քանի տարի առաջ թատրոնը վերանորոգվել է։ 
Դահլիճը ընդարձակվել է մինչև 900 տեղ պարտերային տեղերի ավելացման և օթյակների նվազեցման շնորհիվ, վերանորոգված է եղել տանիքը, սակայն շենքի ճակատը մնացել է անփոփոխ։
Տարբեր ժամանակներում թատրոնում ելույթ են ունեցել Եվգենի Վախթանգովը, Մարիա Սավինան, Կոստանդին Ստանիսլավսկին, Լեոնիդ Սոբինովը, ինչպես նաև Անտոնինա Նեժդանովան, Ֆյոդր Շալյապինը և Ալեքսանդր Վերտինսկին։

## Ճարտարապետություն
Թատրոնը կառուցելու և շենքը նախագծելու համար հրավիրվել են տեղական ճարտարապետներ Ադամ Հենրիխը և Պավել Սեֆովը։ Ինժեներ Ա․ Լ․ Հենրիխը ( Սանկտ Պետերբուրգի Քաղաքացիական ինժեներների ինստիտուտի շրջանավարտ) կողմնակից էր այդ ժամանակ շատ տարածված «մոդեռն» ոճին, իսկ Պ․ Յ․ Սեֆերովը, ով ավարտել էր Մոսկվայի նկարչական դպրոցի ճարտարապետական բաժինը, ակադեմիական դպրոցի ներկայացուցիչ էր, նա շարունակում էր ռուսական դասական ավանդույթները։ Այնուամենայնիվ, ճարտարապետները կարողացել են  լրացնել միմյանց և արդյունքում շենքը նրբությամբ համեմատվել է Օդեսայի թատրոնի հետ։ Սկզբում թատրոնն ունեցել էր 750 տեղ։ Վերանորոգումից հետո դահլիճը ընդարձակվեց մինչև 900 տեղ։

Քաղաքային թատրոնը Եվպատորիայի լավագույն զարդարանքն է։ Թատրոնը գտնվում է նոր քաղաքում, այն Օդեսայից հետո Ռուսաստանի հարավում ամենագեղեցիկ թատրոններից մեկն է։ Այն կառուցված է արդիականացված հունական ոճով և հիանալի տպավորություն է ստեղծում։ Թատրոնի ներքին հարդարանքը գեղեցիկ է և նախատեսված է 750 հանդիսականի համար։ Տերասսներից բացվում է հրաշալի տեսարան դեպի ծով։ Մեծ բեմն իր բոլոր հարմարություններով հնարավոր է դարձնում բեմադրել ցանկացած պիես, անգամ` հեքիաթային բեմադրությունները։

## Ծանոթագրություններ

Կատեգորիա:1910 հիմնադրումներ Ռուսաստանում
Կատեգորիա:Ռուսաստանի թատրոններ
Հարթլենդի կամուրջ

**Հարթլենդի կամուրջ** (), գտնվում է Կանադայի Նյու Բրանսուիկ նահանգի Հարթլենդ քաղաքում։ 391 մետր երկարությամբ համարվում է աշխարհի ամենաերկար ծածկված կամուրջը։ Հատում է Սենտ Ջոն գետը Հարթլենդից մինչև Սոմերվիլ, Նյու Բրանսուիկ, Կանադա։ Հենքը բաղկացած է յոթ փոքրիկ Howe Truss կամուրջներից, որոնք միացել են վեց ծովապատներշներով։

## Պատմություն
thumb|left|Հարթլենդի կամուրջ, 1901, հուլիսի 4
thumb|right|Հարթլենդի ծածկված կամուրջ
Մինչև կամրջի կառուցումը Սենտ Ջոն գետն անցնելու միակ ճանապարհը լաստանավի միջոցով էր։ Կամրջի կառուցման պլաններն ու առանձնահատկությունները մտահղացել են 1898 թվականին, և կամուրջը կառուցվել է 1901 թվականին՝ Հարթլենդ Բրիջ ընկերության կողմից։ 1901 թվականի մայիսի 13-ին դոկտոր Էստեյն առաջին մարդն էր, որն անցավ կամուրջը, նախքան նախատեսված բացումը, քանի որ ստիպված էր արձագանքել արտակարգ իրավիճակների զանգին։ Աշխատողները կամրջի վրա տեղադրեցին շերտաձողեր, որպեսզի նա կարողանար քշել կամրջի վրայով։ Կամուրջը վերջապես բացվեց 1901 թվականի հուլիսի 4-ին Ջասթիս Մաքքոուանի կողմից 2000 մարդու ներկայությամբ։ Այն ֆինանսավորվել է տուրքերի հաշվին, մինչև 1906 թվականի մայիսի 1-ին նահանգային կառավարությունը ձեռք բերեց այն։ Ի սկզբանե կամուրջը ծածկված չէր կառուցվել։

1907 թվականի հրդեհն այրել է կամրջի որոշ կառույցներ և գրեթե ոչնչացրել վճարների գանձման տնակը։

1920 թվականի ապրիլի 6-ին գետի սառույցի պատճառով փլուզվեց կամրջի երկու սյունամեջերը։ Կառույցը վերաբացվել է 1922 թվականին, վերականգնման շինարարության ավարտից հետո, որի ընթացքում կամուրջը ծածկվել է, չնայած որոշ տեղական ընդդիմության առարկություններին։ Փայտե ծովապատնեշները նույնպես վերածվեցին բետոնե ծովապատնեշների։

1945 թվականին կամրջին ավելացվել է հետիոտնային անցուղի։ 1966 թվականին վանդալները փորձել են այրել կամուրջը։ 1970 թվականին ծանր բեռնատարներին արգելեցին անցնել կամուրջը։ 1980 թվականին կամուրջն ընդգրկվել է Կանադայի պատմական նշանակության հուշարձանների ցանկում, 1999 թվականին՝ Նահանգային պատմական նշանակության հուշարձանների ցանկում։

## Ծանոթագրություններ

Կատեգորիա:Կանադայի կամուրջներ
Մերձավոր Իսպանիա

**Մերձավոր Իսպանիա** (), Հռոմեական Հանրապետություն պրովինցիա Պիրենեյան Թերակղզում՝ տեղակայված ժամանակակից Իսպանիայի հյուսիս-արևելքում՝ Էբրո ()  գետի հովտում, որի անունից էլ թերակղզին ստացել է Իբերական անվանումը։ Մարզի մայրաքաղաքը Տարակո քաղաքն էր։

Օգոստոսյան բարեփոխումների արդյունքում՝ հռոմեացիների կողմից Պիրենեյան թերակղզու վերջնական գրավումից հետո, որը վերջացավ կանտաբրիստական պատերազմներով, Մերձավոր Իսպանիա մարզը միացվեց Գալիսիային (), որը Հեռավոր Իսպանիայի մի մասն էր։ Այսպիսով, առաջացավ նոր մարզ՝ Տարակոնյան Իսպանիա անվանմամբ ():

## Արտաքին հղումներ
* Géza Alföldy: Fasti Hispanienses. Senatorische Reichsbeamte und Offiziere in den spanischen Provinzen des römischen Reiches von Augustus bis Diokletian. Steiner, Wiesbaden 1969 (S. 3-130, 230—252 zu den Beamten der Hispania citerior)
* Tilmann Bechert: Die Provinzen des römischen Reiches. Einführung und Überblick. Von Zabern, Mainz 1999, ISBN 3-8053-2399-9, S. 65-71

Կատեգորիա:Եվրոպայի պատմական երկրներ
Կատեգորիա:Իսպանիայի պատմություն
Կատեգորիա:Կատալոնիայի պատմություն
Կատեգորիա:Հռոմեական Իսպանիա
Կատեգորիա:Հռոմեական կայսրության պրովինցիաներ
Կատեգորիա:Հռոմեական հանրապետության պրովինցիաներ
Կատեգորիա:Մ.թ.ա. 19
Կատեգորիա:Մ.թ.ա. 197
Կատեգորիա:Պիրենեյան թերակղզու հին պատմություն
Կասպեր Լարսեն

**Կասպեր Լարսեն** (դան.` Kasper Larsen, ), դանիացի ֆուտբոլիստ, պաշտպան։ Հանդես է գալիս հոլանդական «*Գրոնիգեն*»-ի և Դանիայի երիտասարդական հավաքականի կազմում։

2016 թվականի Օլիմպիական խաղերի մասնակից է։

## Ակումբային կարիերա
### «Օդենսե»
Լարսենը դանիական «Օդենսե» ֆուտբոլային ակումբի ակադեմիայի սան է։

Թիմի հիմնական կազմում իր դեբյուտը նա նշել է 2012 թվականի մարտի 10-ին` Դանիայի սուպերգավաթի շրջանակներում կայացած «*Նորշելան*»-ի դեմ խաղում։ 2014 թվականի հուլիսի 20-ին «*Խոբրո*»-ի դեմ կայացած խաղում նա խփել է իր առաջին գոլը դանիական ակումբի կազմում։

### «Աստանա»
2015 թվականի ձմռանը վարձակալական հիմունքներով Կասպերը տեղափոխվել է «Աստանա»։ Նա թիմի կազմում չի մասնակցել ոչ մի հանդիպման, սակայն թիմի կազմում դարձել է Ղազախաստանի սուպերգավաթակիր։

### «Գրոնիգեն»
2015 թվականի ամռանը Լարսենը տեղափոխվել է հոլանդական «*Գրոնիգեն*»։ Օգոստոսի 16-ին` Էրեդիվիզի շրջանակներում կայացած «ՊՍՎ»-ի դեմ խաղում նա իր դեբյուտն է նշել։ Նա փոխարինել է Սիմոն Տիբբլինգին։

## Միջազգային կարիերա
Կասպեր Լարսենը Դանիայի ազգային հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Նա մասնակցել է Իրաքի, Բրազիլիայի և Նիգերիայի հավաքականների դեմ խաղերին։

## Վիճակագրություն

## Ձեռքբերումներ
* Ղազախստանի սուպերգավաթակիր - 2015

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* Official Danish Superliga stats
* Էջը sports.ru կայքում

Կատեգորիա:1993 ծնունդներ
Կատեգորիա:Հունվարի 25 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Գրոնինգենի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Նորչյոպինգի ֆուտբոլիստներ
Գրանդ Ժատ

**Գրանդ Ժատ** (), կղզի Սեն գետի վրա, մոտավորապես երկու կիլոմետր երկարությամբ, տեղակայված է Օ դը Սեն դեպարտամենտում, մի կողմից եզերվում է Նյոյի սյուր Սեն և Լևալլուա Պերե համայնքներով, մյուս կողվից` Կուրբեվուա համայնքով։ Կղզու հարավային մասն պատկանում է Նյոյի սյուր Սեն համայնքին, իսկ հյուսիսայինը` Լևալլուա Պերեին։

## Աշխարհագրություն և պատմություն

Գրանտ Ժատ կղզին հատվում է երկու կամուրջներով` Լուվալուի կամուրջը հյուսիսային հատվածում և Կուրբեվուայի կամուրջը մեջտեղում։ Նախկինում Ժատ կղզում կառուցված է եղել բնակելի թաղամաս։ Կղզում կան նաև քաղաքային այգիներ, որոնցից, օրինակ, Սիրո տաճարը գտնվում է հարավում և կապված է աջ ափի հետ անցումով, իսկ Ժատ կղզու այգին գտնվում է կղզու հյուսիսային ծայրամասում` անտառահատման ենթակա տարածքի ու Սենա թանգարանի հետ միասին։ Ժատ կղզին համարվում է ամենաթանկ և պերճաշուք վայրերից մեկը Փարիզում: Հայտնի է նաև որպես փարիզյան շատ հայտնի մարդկանց նստավայր։ Այստեղ ապրել է Նիկոլա Սարկոզին իր նախկին կնոջ հետ։ Շատ հայտնի դերասաններ, երգիչներ, լրագրողներ ապրում են կղզում։

## Արտացոլումն արվեստում
Տարբեր նկարիչներ պատկերել են կղզին իրենց կտավներում։

Այն հայտնի է դարձել Ժորժ Սյորայի «Կիրակնօրյա կեսօրը Գրանդ Ժատ կղզում» նկարի միջոցով, որը նկարիչն ավարտել է 1886 թվականին մայիսին և որն այժմ գտնվում է Չիկագոյի արվեստի ինստիտուտում։

Պատկեր:Georges Seurat 036.jpg|*Նստած կերպարանքներ*, 1884
Պատկեր:Gray Weather, Grand Jatte (1888) - Georges Seurat (Metropolitan Museum of Art).jpg|*Գորշ եղանակ*
Պատկեր:Georges Seurat 038.jpg|*Սիմվոլների խումբ*, 1884-1885
Պատկեր:Georges Seurat 026.jpg|* Սենան և Գրանդ Ժատը*


## Տես նաև
* Կիրակնօրյա կեսօրը Գրանդ Ժատ կղզում

## Ծանոթագրություններ

Կատեգորիա:Սենի կղզիներ
Կատեգորիա:Փարիզի կղզիներ
Ֆրանսուա Նիսսեն

**Ֆրանսուա Նիսսեն** (; ), բելգիական ծագմամբ ֆրանսիացի հրատարակիչ, Ֆրանսիայի մշակույթի նախարար (2017 թ.):

## Կենսագրություն
1972 թ. ավարտել է Բրյուսելի Ազատ համալսարանը `«քիմիա» մասնագիտությամբ`ստանալով  դպրոցական դասավանդման բարձրագույն անտիճան։ 1975-1978 թթ. սովորել է Քաղաքային պլանավորման և թարմացման բարձրագույն ինստիտուտում (Institut Supérieur d’Urbanisme et de Rénovation Urbaine), ապա աշխատել է Բելգիայի շրջակա միջավայրի և կենսապայմանների նախարարության ճարտարապետական բաժնում։ 1980 թվականին զբաղվել է հրատարակչական գործունեությամբ՝ որպես Փարադայի (Ֆրանսիայի Պրովանս-Ալպ-Կոտ դ'Ազուր շրջանում) հրատարակչական կոոպերատիվի նախագահ և գլխավոր տնօրեն։

Նա ժառանգել է իր հորից՝ Հյուբերտ Նիսենից Actes Sud հրատարակչությունը, որը գտնվում է Առլեում և հիմնվել է 1970-ականների սկզբին, երբ ընտանիքը գաղթել էր Բելգիայից։ Actes Sud տպարանում են տպագրվել երեք Գոնկուրյան մրցանակակիրներ (Լորան Գոդ, Ջերոմ Ֆեռարի, Մաթիաս Էնար) և Նոբելյան մրցանակակիր երկու գրողներ (Իմրե Կերտես և Սվետլանա Ալեքսիևիչ)։

## Ծանոթագրություններ

Կատեգորիա:Հրատարակիչներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի նախարարներ
Կատեգորիա:Ֆրանսիացի խմբագիրներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի գրողներ
Սև երեքշաբթի (2014)

**Սև երեքշաբթի** (2014), ռուբլու արժեզրկումը ԱՄՆ դոլարի և եվրոի համեմատ։ Որոշ  փորձագետներ դա կապում են «նախորդ օրերին»  Ռուսաստանում ֆինանսա-տնտեսական և արժույթային ճգնաժամի հետ։

Տվյալ օրերի սկզբին Ռուսաստանի Կենտրոնական բանկը վերաֆինանսավորման տոկոսադրույքը միանգամից բարձրացրեց 6․5 տոկոսային կետով  մինչև տարեկան 17%։  Որոշումը կայացվել է աճող դևալվացիայի և գնաճի ռիսկերի բարձրացման համար։ Առավոտյան 61 ռուբլին փոխանակվում էր 1 դոլարի դիմաց, իսկ արժեզրկումից հետո դեկտեմբերի 15-ին դոլարի փոխարժեքը հասել է 66-ի։ Դրանից  հետո Մոսկովյան բորսայում դոլարի փոխարժեքը կտրուկ աճել է, իսկ մեկ օրվա ընթացքում հասել  80 ռուբլու, իսկ եվրոն հասել է  98 ռուբլու։ Օրվա ավարտին մասամբ ամրապնդվել է  գրեթե մինչև 68 ռուբլի
, իսկ հինգշաբթի ամբողջությամբ վստահ  շարունակել է իր աճը։ Ռուսաստանի Դաշնության Կենտրոնական բանկի առանցքային տոկոսադրույքի բարձրացումը  որոշ քաղաքական գործիչներ հավանության են արժանացրել, իսկ որոշ քաղաքական գործիչների և տնտեսագետների շրջանում արժանացել  է խիստ քննադատման։
Ընդ որում 2014 թվականի չորրորդ եռամսյակում Ռուսական բաժնետոմսերի կապիտալիզացիան ԱՄՆ-ի ամենաթանկ ընկերությունում Մայքրոսոֆթում ընկել է 380 միլիարդ դոլարով։ Սակայն, արդեն հաջորդ օրը  ինդեքսը վերականգնել  է իր  դիրքերը, աճել է 18%-ով և ցույց տվել դրական արդյունք։

Ռուսաստանում այդ օրն առաջին անգամ անվանվել է  *«սև երեքշաբթի»*  1992 թվականի սեպտեմբերի 22-ի ռուբլու փոխարժեքի անկման պատճառով, երբ դոլարը միանգամից աճել է 35․5 ռուբլուց 205․5 ռուբլի, մինչև 241 ռուբլի։

## Ծանոթագրություններ

## Արտաքին հղումներ
* Курсы валют ЦБ РФ за 16 декабря 2014 года
* Курсы валют ЦБ РФ за 17 декабря 2014 года
* Курсы валют ЦБ РФ за 18 декабря 2014 года
* Черный вторник: доллар — 73 рубля, евро — 90 рублей // Дождь, 17:20 16 декабря 2014
* «Черный вторник» после «черного понедельника» // Свободная пресса, 16 декабря 2014 года 12:55
* «Черный вторник»: курс евро достиг роковой отметки 100 рублей  // Gazeta SPB, 16:00, 16 декабря 2014 года
* Россия пережила «черный вторник» // KP.by 16:50, 16 декабря 2014 года
* Рубль не послушался ЦБ // Euronews, 16:30, 16 декабря 2014 года

Կատեգորիա:2014 Ռուսաստանում
Կատեգորիա:Տնտեսական ճգնաժամեր
Sandy Bridge

**Sandy Bridge**, կենտրոնական պրոցեսորների միկրոճարտարապետություն, որը մշակվել է Intel ընկերության կողմից։ Հիմնված է 32-նմ տեխնոլոգիական գործընթացով, պարունակում է ներկառուցված տեսաարագացուցիչը։ Ցուցադրվել է 2011 թվականի հունվարի 3-ին։ Այս ճարտարապետության պրոցեսորները շուկայում վաճառվում են հետևյալ առևտրային նիշքերի տակ Core i7/Core i5/Core i3/Pentium/Celeron:

Առաջին միջուկների դիզայնը այս ճարտարապետության հիման վրա ներկայացնում է մինչև 3,5 Ghz հաճախականությամբ CPU-ի և 2-4 
միջուկով և բարձրարտադրողակսան 1,35ԳԳց հաճախականությամբ GPU-ի խառնորդ (Intel HD Graphics 2000, K series — HD Graphics 3000), նաև չիպում ինտեգրված է հյուսիսային կամուրջ (վերահսկիչ PCI Express 2.0 և ստանդարտ DDR3 SDRAM հաճախականությամբ մինչև 1333 Մհց). Յուրաքանչյուր միջուկ ունի 256 KB երկրորդ մակարդակի քեշ և մինչև 8 ՄԲ միացյալ երրորդ մակարդակի քեշ։ Պրոցեսորը, գրաֆիկան, քեշ-հիշողությունը և հիշողության կարգավորիչները գտնում են միասնական սիլիցիումի կափարիչի տակ 216&nbsp;mm մակերեսով։ Տվյալ դիզայնի սպառումը դուրս չի գալիս 130 Վտ-ի սահմաններից։

Մինչեւ 2011 թվականի վերջը Intel-ը նախատեսում է տեղափոխել բոլոր գնային հատվածների պրոցեսորները տեղափոխել Sandy Bridge ճարտարապետություն։

## Նորամուծություններ
Նոր ճարտարապետությունը կրում է աջակցությունը նոր SIMD (հրահանգներ վեկտորային հաշվարկների հետ աշխատելու համար՝ Advanced Vector Extensions, AVX), որը կհամալրի SSE ընդլայնումը (նոր շարք, մնալով համատեղելի SSE, մեծացնում է ռեգիստրների բիթայնությունը մինչև 256 bit, ինչպես նաև տալիս է ծրագրավորողների տիապետության տակ լրացուցիչ երեք ու չորս օպերանդային հրահանգներ)։ Ընդ որում, Intel-ը խոստանում է, որ օգտագործում է AVX:

Առաջին ճարտարապետությունը, որում Intel-ը տեղակայել է Quick Sync տեխնոլոգիան, նախատեսված վիդեոկոնտենտի արագացման, կոդավորման և ապակոդավորման համար։ Իրականացվում է որպես մասնագիտացված ապարատային մոդուլներ գրաֆիկական միջուկի կազմում։

Աջակցում է Ընդլայնված Ստանդարտ Կոդավորում (AES) և վիրտուալիզացված հաշվարկների մեքենաներ (VMX):

### Պրոցեսորային միջուկներ
*Ավելացված են զրոյական մակարդակի քեշ հրահանգներ (L0), որը պարունակում է մինչև 1536 ապակոդավորված միկրոգործողություններ էներգախնայողության և հրահանգների թողունակության բարելավման համար։
*Օպտիմիզացվել և բարելավել է անցումների ճշգրտությունը։
*Բարելավված վեկտորական ընդարձակման աջակցություն (AVX)՝ 256-բիթային հրահանգների շարք SSE:

## Պրոցեսորներ
### Սեղանադիր

## Սերվերային տարբերակներ

## Ծանոթագրություններ

Կատեգորիա:X86
Լոտտա Վերբեկ

**Լոտտա Վերբեկ** (, ), հոլանդացի դերասանուհի։

## Կենսագրություն
Լոտտա Վերբեկը ծնվել է 1982 թվականի հունիսի 24-ին Նիդերլանդների Վենլո համայնքում։ Վենլոյում սովորել է Կոլեգիում Մարիանումի վարժարանում։ 2008 թվականին ավարտել է Ամստերդամի թատերական դպրոցը։

Հեռուստատեսությունում առաջին անգամ հայտնվեց 2007 թվականին։ Ստացել է համբավ «Առանձնապես ոչինչ» ֆիլմի և «Բորջիա» սերիալի շնորհիվ։ 2014 թվականից սկսած նկարահանվում է «Օտարերկրացի» սերիալում։

## Ֆիլմագրություն

## Մրցանակներ և նոմինացիաներ

## Ծանոթագրություններ

## Արտաքին հղումներ
* 

Կատեգորիա:Հոլանդացի դերասանուհիներ
Սև հայելի (հեռուստասերիալ)

**«Սև հայելի»** (), բրիտանական գիտաֆանտաստիկ հեռուստասերիալ-անթոլոգիա, ստեղծված Չարլի Բրուկերի կողմից։ Սերիաներն իրար հետ կապված չեն ոչ սյուժեով, ոչ դերասաններով, ոչ ժամանակի ու տեղի պատմություններով։ Բրուկերի խոսքերով, բոլոր սյուժեներն միավորում է միայն երգիծանքն այն կյանքի մասին, որով այսօր ապրում է ժամանակակից հասարակությունը։ Տարանցիկ թեման է` տեղեկատվական տեխնոլոգիաների ազդեցությունը մարդկային հարաբերությունների վրա։ 

Առաջին եթերաշրջանի պրեմիերան կայացել է 2011 թվականի դեկտեմբերի 4-ին Channel 4 հեռուստաալիքով, երկրորդ  եթերաշրջանի ցուցադրությունը կայացել է 2013 թվականի փետրվարի 11-ին։ 2014 թվականի դեկտեմբերի 16-ին եթեր է հեռարձակվել հատուկ Սուրբ Ծննդյան սերիան։ 2015 թվականի սեպտեմբերին Նեթֆլիքս ընկերությունը պատվիրեց 6 սերիայից բաղկացած երրորդ եթերաշրջանի ստեղծումը, որոնց ցուցադրությունը տեղի է ունեցել 2016 թվականի հոկտեմբերի 21-ին։ Չորրորդ եթերաշրջանի ցուցադրությունը, կազմված 6 սերիայից, տեղի է ունեցել 2017 թվականի դեկտեմբերի 29-ին։ Հինգերորդ եթերաշրջանի պրեմիերան տեղի է ունեցել 2019 թվականի հունիսի 5-ին։

## Սերիաներ


## Ծանոթագրություններ

## Արտաքին հղումներ
* Սերիալի պաշտոնական կայքէջ  
* 

Կատեգորիա:2011 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական դրամա հեռուստասերիալներ
Կատեգորիա:Բրիտանական հեռուստասերիալներ
Կատեգորիա:Լեսբուհիների թեմատիկայով հեռուստասերիալներ
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
Կատեգորիա:Նեթֆլիքսի բնօրինակ ծրագրեր
Կատեգորիա:Ֆանտաստիկ հեռուստասերիալներ
Սագարեջոյի Սուրբ Աստվածածին եկեղեցու դպրոց

**Սագարեջոյի Սուրբ Աստվածածին եկեղեցու դպրոց**, հայկական ուսումնական հաստատություն, որը գործել է ներկայիս Վրաստանի Կախեթի մարզի Սագարեջոյի շրջանի Սագարեջո քաղաքի Սուրբ Աստվածածին եկեղեցուն կից։

## Պատմություն
1909 թվականի նոյեմբերի 8-ին Սագարեջո գյուղի հայ համայնքը որոշել էր Սուրբ Աստվածածին եկեղեցու բակում կառուցել դպրոցի շենք, որը պետք է ունենար երկու սենյակ։ Այդ նպատակով համայնքը ընտրել էր Ալեքսի Ռևազյանին, Աբրահամ Մարտիրոսյանցին և Եագոր Ռևազյանցին, որպեսզի աթոռակալ Շաքար Պեպանյանցի հետ լուծեն դպրոցի կառուցման հարցը։ Ըստ նախահաշվի՝ ծախսը կազմում էր 600 ռուբլի, որը պետք է տրամադրվեր ժողովրդի և եկեղեցու կողմից։ Սակայն դպրոցի բացումը որոշ խնդիրների պատճառով հետաձգվում է մինչև 1914 թվականը։

1914 թվականին տեղի է ունենում Սուրբ Աստվածածին եկեղեցուն կից դպրոցի բացումը։ Այդ առթիվ ժամանակի Մշակ թերթը գրել է. 

Երկսեռ աշակերտների ընդհանուր թիվը եղել է 50։

1916/17 ուստարում դպրոցը գործել է՝ շնորհիվ Կովկասի հայոց բարեգործական ընկերության հատկացրած 200 ռուբլի նպաստով։

Դպրոցը կանոնավոր կերպով գործել է մինչև 1919 թվականը։ Խորհրդային կարգերի հաստատման առաջին տարիներին դժվարությամբ նույնպես գործել է, ապա փակվել։

Քանդվել է Սուրբ Աստվածածին եկեղեցու քանդման ժամանակ։

## Տես նաև
*Սագարեջոյի Սուրբ Աստվածածին եկեղեցի

## Ծանոթագրություններ

Կատեգորիա:Նոր շրջանի հայկական դպրոցներ
Կատեգորիա:1914 հիմնադրումներ Վրաստանում
Սուրբ Աստվածածին եկեղեցի (Սագարեջո)

**Սուրբ Աստվածածին եկեղեցի**, հայկական առաքելական ավերված եկեղեցի Վրաստանի Կախեթի մարզի Սագարեջոյի շրջանի Սագարեջո քաղաքում։

## Պատմություն
Եկեղեցու մասին քիչ տեղեկատվություն է հայտնի։ Կառուցման թվականը անհայտ է։ 1818 թվականի վավերագրերից մեկում գրված է, որ այն կառուցվել է իշխան Ավետիք Բեհբուդյանի ֆինանսավորմամբ։

19-րդ  դարում Բեհբուդյան տոհմի ներկայացուցիչները հին եկեղեցու տեղում կամ որպես շարունակություն կառուցել են նոր եկեղեցի։ Եկեղեցու մասին առկա են բազմաթիվ վկայություններ 19-րդ դարի վավերագրերում։

1914 թվականին եկեղեցուն կից բացվել է հայկական դպրոց։

Սուրբ Աստվածածին եկեղեցին գործել է մինչև 1923 թվականը, որից հետո փակվել է։ Փակվելուց կարճ ժամանակ անց ամբողջությամբ քանդվել է և տեղում հիվանդանոց կառուցվել։

Եկեղեցում պահվել են բազմաթիվ արժեքավոր եկեղեցական իրեր՝ հին ձեռագրեր, գրքեր, խորհրդատետր, սրբապատկեր, արծաթե սկիհ, աշտանակ, շուրջառ և այլն։

## Տես նաև
*Սագարեջոյի Սուրբ Աստվածածին եկեղեցու դպրոց

## Ծանոթագրություններ

Կատեգորիա:Հայկական առաքելական կիսավեր վանքեր և եկեղեցիներ (Վրաստան)
Կատեգորիա:Սագարեջոյի շրջանի հայկական առաքելական վանքեր և եկեղեցիներ
Կատեգորիա:19-րդ դարի հիմնադրումներ Վրաստանում
Կատեգորիա:19-րդ դարի հայկական վանքեր և եկեղեցիներ
Վրիժառուների անդամների ցուցակ

**Վրիժառուները** () սուպերհերոսների էլիտային թիմ, «Marvel Comics» ընկերության կոմիքսներից։ Այն ստեղծվել է գրող Ստեն Լիի և նկարիչ Ջեք Կյորբիի կողմից ու առաջին անգամ հայտնվել է 1963 թվականի սեպտեմբերին *«The Avengers» #1* կոմիքսում։ Վրիժառուների թիվը բազմիցս փոխվում էր։ Թիմի գոյության ողջ ժամանակահատվածում այն այցելել են մարդիկ, մուտանտներ, ռոբոտներ, աստվածներ, այլմոլորակայիններ, գերբնական էակներ և նույնիսկ նախկին չարագործներ։

**Թավատառով** ընդգծված են «Հզոր Վրիժառուներ» և «Նոր Վրիժառուներ» թիմերի գործող անդամները։

## Հիմնական թիմ

### Հիմնադիրներ
Այս անդամները ստեղծեցին Վրիժառուներին *«The Avengers» Vol. 1 #1* կոմիքսում, որը դուրս է եկել 1963 թվականի սեպտեմբերին։

### 60-ական թվականների նորակոչներ

### 70-ական թվականների նորակոչների առաջին ալիք

### 70-ական թվականների նորակոչների երկրորդ ալիք

### 80-ական թվականների անդամներ

## Արևմտյան Ափի Վրիժառուներ

## Գաղտնի Վրիժառուներ
Գաղտնի Վրիժառուներ ()՝ թիմ, ստեղծված գաղտնի գործողությունների կատարման համար։

## Մութ Վրիժառուներ

## Ծանոթագրություններ

Կատեգորիա:Marvel Comics-ի սուպերհերոսներ
Պետրիկոր

մինի|աջից|Հորդառատ անձրև|290x290փքս

**Պետրիկոր** ( ), հողախառն բույր, որը զգացվում է անձրևից հետո։ Այս բառն առաջացել է հունարեն «petra», որը նշանակում է քար և «ichor» հեղուկ բառերից, հունական դիցաբանության մեջ՝ աստվածների երակներով հոսող։

Պետրիկոր տերմինը մտածվել է հետազոտողներ Իզաբելլա Ջոյ Բեարի (Ավստրալիա) և Ռոդերիկ Գ․ Թոմասի (Մեծ Բրիտանիա) կողմից 1964 թվականին, «Nature» ամսագրի հոդվածի համար։

Հոդվածում ասվում է, որ կան բույսեր, որոնք չորային սեզոնի ժամանակ արտադրում են յուղեր, որոնք ներծծվում են կավահողերում և լեռնային ապարներում։ Անձրևի ժամանակ այդ յուղերը հողի հոտի քիմիական միացությունների՝ (նյութափոխանակության երկրորդական արգասիք՝ ակտինոբակտերիաների) գեոսմինի հետ տարածվում են օդի մեջ, ինչը առաջացնում է այդ յուրահատուկ բույրը։

Բեարն ու Թոմասը հաջորդ հոդվածներում (1965 թվական) ցույց տվեցին, որ հայտնաբերված յուղերը դանդաղեցնում են բույսերի ծլելն ու վաղ աճը։ Դա ցույց է տալիս այն, որ բույսերը արտանետում են այդ յուղերը, որպեսզի սերմերը պաշտպանեն ոչ համապատասխան պայմաններում աճելուց։

Մասաչուսեթսի տեխնոլոգիական ինստիտուտի () գիտնականները 2015 թվականին օգտագործել են գերարագ տեսախցիկներ, որպեսզի տեսանկարահանեն, թե ինչպես է բույրն անցնում օդի մեջ։ Անցկացվել է մոտավորապես 600 փորձ, 28 տարբեր մակերևույթների վրա, այդ թվում նաև ինժեներական նյութերի և հողի նմուշների վրա։ Երբ կաթիլն ընկնում է ծակոտկեն մակերևույթի վրա, նրա ծակոտիներում գտնվող օդը ձևավորում է պղպջակներ, որոնք իրենց հերթին արտադրում են աերոզոլներ։ Նմանատիպ աերոզոլները բույր են առաջացնում, ինչպես նաև գետնից՝ մանրէներ և վիրուսներ։ Անձրևի այն կաթիլները, որոնք ավելի դանդաղ են շարժվում, ավելի շատ աերոզոլներ են առաջացնում։ Սա բացատրում է այն, թե ինչու է ավելի հաճախ պետրիկոր առաջանում թույլ անձրևից հետո։

Որոշ գիտնականներ համարում են, որ անձրևի այդ յուրահատուկ բույրի նկատմամբ սերը մարդիկ ժառանգել են նախնիներից, որոնց համար անձրևային եղանակը կարևոր էր կենդանի մնալու համար։

## Ծանոթագրություններ

## Արտաքին հղումներ
*
*

Կատեգորիա:Աերոզոլներ
Կատեգորիա:Անձրև
Կատեգորիա:Հող
Կատեգորիա:Հոտ
Կատեգորիա:Հոտառություն
Կատեգորիա:Մթնոլորտային տեղումներ
Աննա Մարիա Ալբերգետտի

**Աննա Մարիա Ալբերգետտի** (, ), իտալացի դերասանուհի և օպերային երգչուհի։

## Կենսագրություն և կարիերա
Աննա Մարիա Ալբերգետտին ծնվել է իտալական Պեզարո քաղաքում 1936 թվականի մայիսի 15-ին։ Կարիերան սկսել է՝ նկարահանվելով Բրոդվեյում։ Այստեղ էլ ստացել է իր անդրանիկ կինոմրցանակը՝ «Tony Award» 1962 թվականին։ Մրցանակին արժանացավ որպես լավագույն դերասանուհի «Carnival» մյուզիքլի համար։ Դերասանուհին հրաշամանուկ է եղել։ Նրա հայրը օպերային երգիչ էր և Հռոմի օպերային թատրոնի կոնցերտմեյստեր։ Իսկ մայրը դաշնակահարուհի էր։ Վեց տարեկան հասակում Աննա Մարիան երգում էր Հռոդոս կղզում կայացած համերգներին։ Դերասանուհին համերգներով հանդես է եկել նաև Նյու Յորքի Քարնեգի հոլում 13 տարեկան հասակում։ Ալբերգետտին նաև «Life» ամսագրի շապիկին է հայտնվել երկու անգամ։ Ավելի քան 50 անգամ դերասանուհին հայտնվել է «Էդ Սալլիվանի շոուում»։ 1957 թվականին հյուր է գնացել NBC հեռուստաալիքի «The Gisele MacKenzie Show» և «The Pat Boone Chevy Showroom» հաղորդաշարերին։ Դին Մարտինի հետ նույն թվականին նկարահանվել է «Ten Thousand Bedrooms» ֆիլմում, իսկ Ջերի Լյուիսի հետ «Cinderfella» ֆիլմում։

## Ընտիր ելույթներ
### Թատրոն
* *Rose-Marie* (1960)
* *Carnival!* (1961)
* *Fanny* (1963)
* *West Side Story* (1964)
* *Fanny*(1968)
* *The Fantasticks* (1968)
* *The Most Happy Fella* (1969)
* *Cabaret* (1970)
* *Kismet* (1971)
* *The Student Prince* (1976)
* *The Sound of Music* (1978)
* *Side by Side by Sondheim* (1980)
* *Camelot* (1981)
* *The Fabulous Palm Springs Follies* (2000)
* *Senior Class* (2007)

### Կինո
* *The Medium* (1951)
* *Here Comes the Groom* (1951)
* *The Stars Are Singing* (1953)
* *The Last Command* (1955)
* *Duel at Apache Wells* (1957)
* *Ten Thousand Bedrooms* (1957)
* *Cinderfella* (1960)
* *Friends & Family* (2001)

### Հեռուստատեսություն
* *The Ed Sullivan Show* (14 presenze, 1950-68)
* *The Colgate Comedy Hour* (6 presenze, 1952-55)
* *The Garry Moore Show* (5 presenze, 1959-61)
* *The Joey Bishop Show* (3 presenze, 1967-69)

## Ծանոթագրություններ

## Գրականություն
* Ursula Jackson, "Anna Maria Alberghetti". In *Italian Americans on the Twentieth Century*, ed. George Carpetto and Diane M. Evanac. Tampa, FL: Loggia Press, 1999, pp.&nbsp;6–7
* David Dye, *Child and Youth Actors: Filmography of Their Entire Careers, 1914-1985*. Jefferson, NC: McFarland & Co., 1998, p.&nbsp;4.

## Արտաքին հղումներ
* 
* Anna Maria Alberghetti  at MSN Movies

Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:«Թոնի» մրցանակի դափնեկիրներ
Կատեգորիա:Ապրող անձինք
Կատեգորիա:Թատրոնի դերասանուհիներ
Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Իտալացի սոպրանոներ
Կատեգորիա:Իտալացի օպերային երգիչներ
Կատեգորիա:Իտալացի օպերային երգչուհիներ
Մանուելինո

200px|մինի|Տոմարի արքայական վանքի պատուհանը
**Մանուելինո ** (), ոճ 15-16-րդ դարերի Պորտուգալիայի ճարտարապետության մեջ, Վերածննդի ազգային տեսակը։ Իր անվանումն ստացել է Մանուել I կառավարման տարիներին (1495-1521)։ Այս ժամանակաշրջանը Պորտուգալիայի ծաղկման շրջանն էր, երկրի` որպես ծովային գերտերության ժամանակը։ Նա ձեռք է բերում բազմաթիվ գաղութներ։ Պորտուգալացիները ծովում մրցակցություն են կազմում իսպանացիների հետ, որոնք ժամանակի ամենահամբավավոր ծովագնացներն էին։ Սրա հետ կապված` տնտեսական ու մշակութային թռիչքը իր արտացոլումն է գտնում ինտենսիվ շինարարության մեջ։

Մանուելինո ոճում միախառնված են գոթիկայի, Վերածննդի, մավրիտանական ոճի տարրերն ու էկզոտիկ մոտիվները։ Այստեղ կարելի է նույնիսկ տեսնել հնդկական արվեստի ազդեցությունը։ Այս ոճը կարծես արտահայտում է առաջին անգամ նոր աշխարհ ու անծանոթ երկրներ տեսած եվրոպացու տպավորությունները։ Մանուելինոն կարելի է համեմատել իսպանական պլատերեսկոյի և հատկապես նրա դրսևորման վաղ շրջանի հետ։ Շինությունների ձևավորումը լուծվում էր հարթ պատերի հիմքով` առատորեն զարդարված դետալներով, սակայն պորտուգալական ճարտարապետությունն ավելի գունեղ ու դինամիկ էր։ Այն ավելի հագեցած է կերպարներով և հատկապես հակված է դեկորացիայի ու շքեղության։

Պորտուգալական վերածննդի ճարտարապետությունը չի սահմանափակվել միայն մանուելինո ոճով։ Ավելի ուշ նկատելի է դառնում իտալական ադեցությունը, իսկ 16-րդ դարի կեսին ազգային ոճը փոխարինվում է վերածննդի միջազգային ձևերով։ Դա արտացոլված է, օրինակ, Դիոգու դի Տորալվայի (1500-1566) ստեղծագործություններում։

## Ոճի դրսևորումներ
250px|մինի|Ժերոնիմուշի վանք
* Բատալյե մենաստանի ներքին բակ։
* Տոմարի վանքի ռոմանական ռոտոնդային կից շինություն (հեղինակ` Դիոգու դի Արուդա)։
* Տորրի դի Բելենի աշտարակ (1515-1520, ճարտարապետ` Ֆրանսիշկու դի Արուդա` Դիոգոի դի Արուդայի եղբայրը)։
* Ժերոնիմուշի վանքը Բելեմում, թագավորների ու Պորտուգալիայի հերոսների դամբարանները (16-րդ դար, Բոյտակ և Ժուան դի Կաշտիլյու)։
* Սինտրա Ազգային Պալատ` պորտուգալական Ալ-Համբրա (15-րդ դարակես)
* Սանտա Կրուշ եկեղեցի, Կոիմբրա։

## Գրականություն
* Արվեստի ընդհանուր պատմություն։ Խմբագիրներ — Յու. Պ. Կոլպինսկի, Ե. Ի. Ռոտենբերգ, Մ.: «Искусство», 1962.

Կատեգորիա:Ճարտարապետական ոճեր
Կատեգորիա:Պորտուգալիայի ճարտարապետություն